Erling Braut Haaland

**Erling Braut Haaland** (født **Håland**; 2000) er en norsk fotballspiller som spiller for den engelske klubben  og det , han er Norges mestscorende landslagsspiller i fotball gjennom tidene. Han har tidligere spilt for Bryne, Molde, Red Bull Salzburg og Borussia Dortmund. Han er ligamester i Østerrike og England, cupmester i Østerrike og Tyskland. og vant Mesterligaen, Premier League og FA-cupen med Manchester City.

Haaland er regnet som en av verdens beste fotballspillere og omtales blant tidenes beste målskårende spisser. I 2025 ble han kåret til verdens 26. beste fotballspiller på herresiden. Blant hans fremste egenskaper som fotballspiller nevnes fart og kraft, samt blikk og teft for riktig posisjonering og ro foran mål med rene skuddtreff på ballen.

Fotballfamilien Braut består av en rekke idrettsutøvere og Erling Braut Haalands foreldre er tidligere landslagsspiller i fotball Alfie Haaland og tidligere sjukamputøver Gry Marita Braut.

## Oppvekst og familie
Haaland ble født 21. juli 2000 i Leeds, England. Faren Alf-Inge Håland spilte da for Leeds United i Premier League. I 2004 flyttet familien til foreldrenes hjemby Bryne. Selv om fotball var hovedidretten fra tidlig alder, deltok Haaland i en rekke andre idretter som barn, inkludert håndball, golf og friidrett. Han skal ha satt en verdensrekord i sin aldersgruppe i stille lengde da han var fem, med en registrert lengde på 1,63 meter.

Braut Haaland er fetteren til Jonatan Braut Brunes, Emma Braut Brunes og Albert Braut Tjåland; fotballspillere tilknyttet fotballfamilien Braut.

Haaland har fått oppmerksomhet for sin helhetlige tilnærming til idretten. Han har sagt at han liker meditasjon og han har et bevisst forhold til kosthold.

## Karriere
Erling Braut Haaland gikk gradene som spiller i Bryne Fotballklubb, og ble solgt til Molde Fotballklubb i januar 2017. Bryne FK hadde da sikret seg en klausul om en andel ved eventuelt videresalg av spissen.

Haaland fikk sitt gjennombrudd på det øverste nivået i Norge høsten 2017, og det var stilt store forventninger til ham før sesongstart 2018. Mye av sesongoppkjøringen ble spolert av at han pådro seg lungebetennelse og ble liggende på sykehus mens lagkameratene spilte treningskamper. Han overbeviste likevel da serien startet og spilte også for Norges G19-landslag på vårsesongen.

I 2023 konkurrerte Erling Haaland og Lionel Messi om Ballon d’Or. Prisen gikk til Messi, men avgjørelsen skapte betydelig debatt, og mange supportere og eksperter stilte seg kritiske til utfallet.

### Klubblag
Utenlandske fotballklubber viste etter hvert interesse for Haaland, og etter at han hadde skåret fire mål borte mot serieleder Brann 1. juli 2018, medga Molde-trener Ole Gunnar Solskjær at det var kommet inn bud på den unge spissen. Det ble Red Bull Salzburg som kapret talentets underskrift, og han ble knyttet til klubben i starten av 2019. På våren ble det kun fem kamper fordelt på serie, cup og internasjonalt. Men fra sommeren var han med for fullt. 

Haaland skrev seg inn i UEFA-historien da han som den yngste noensinne satte hat-trick i løpet av en omgang (den første) i sin debut i Mesterligaen 17. september 2019 og slik bidro vesentlig til at Red Bull Salzburg slo KRC Genk 6–2.

29. desember 2019 skrev han under en kontrakt med Borussia Dortmund for en kontraktsperiode som løp frem til 30. juni 2024. 18. januar 2020 scoret han tre mål i sin første kamp for Borussia Dortmund, etter at han kom inn i det 65. spilleminutt. Etter at han seks dager senere fulgte opp med to mål på rundt 20 minutter i sin første hjemmekamp for klubben, representerte dette skåringsrekord per spilt tid for tysk Bundesliga med samlet fem mål på 59 minutter. 18. februar 2020 skåret han to mål mot Paris Saint-Germain FC i Mesterligaen og ble spilleren som raskest har skåret ti mål i turneringen. Han brukte sju kamper, fire færre enn den forrige rekorden.

I den tyske Supercup-finalen 30. september 2020 skåret han mål og har dermed skåret i debuten for Borussia Dortmund i fire turneringer: Bundesligaen, Mesterligaen, den tyske cupen og den tyske supercupen. I tillegg skåret han i sitt første derby mot FC Schalke 04. 9. januar 2021 skåret han to mål mot RB Leipzig, og hadde dermed scoret 25 mål på 25 kamper i Bundesliga; ingen har gjort dette raskere enn Haaland. Han ble toppscorer i Mesterligaen 2020/2021 og ble kåret til årets angrepsspiller i turneringen. 

10. mai 2022 ble  enig med Borussia Dortmund om en overgang for Haaland, med offisiell startdato som Manchester City-spiller 1. juli 2022.

Sesongen 2022/23 satte Haaland ny scoringsrekord i Premier League. I sin 31. kamp og Manchester Citys 33. kamp i sesongen scoret Haaland sitt 35. mål. Den gamle rekorden var delt mellom Andy Cole (1993/94) og Alan Shearer (1994/95) som begge scoret 34.

Haaland ble denne sesongen kåret til Football Writers’ Association Footballer of the Year.

I Haalands kamp nummer 111 i Premier League (Manchester Citys kamp mot Fulham)  2. desember 2025 ble han den raskeste i Premier Leagues historie til å score 100 mål. Alan Shearer, som hadde den forrige rekorden, brukte 124 kamper på å score 100 mål.

### Landslagsspill
Erling Braut Haaland har spilt kamper for de aldersbestemte landslagene G15, G16, G17, G18, G19, U20 og U21. Han spilte alle kampene for Norges G19-landslag i fotball under U19-EM 2018 i Finland.

Han ble tatt ut i Norges tropp til U20-VM 2019 i Polen. Han skåret bare i én av de tre kampene, mot Honduras, men til gjengjeld ni ganger. Likevel røk Norge ut etter de tre innledende kampene.

27. august 2019 ble Haaland tatt ut i sin første seniorlandslagstropp for  i kampene mot  og , og 5. september 2019 fikk han sin første landskamp for  mot Malta. 4. september 2020 scoret han sitt første landslagsmål for Norge mot Østerrike. 11. oktober 2020 scoret han sitt første hat-trick for Norge – hjemme mot Romania. 7. september 2021 scoret han sitt andre hat-trick på landslaget – i 5–1-seieren over .

I sin 36. landskamp, nasjonsligakampen mot Slovenia på Ullevål 10. oktober 2024, scoret han sitt 33. og 34. landslagsmål og ble mestscorende landslagsspiller gjennom tidene. Jørgen Juve hadde den gamle rekorden på 33 mål fra 1934. I Martin Ødegaards skadefravær var Haaland landslagskaptein i denne kampen og i de påfølgende kampene mot Østerrike, Slovenia og Kasakhstan. Haaland pyntet på scoringsrekorden med sitt 35. landslagsmål mot Slovenia og sitt 36., 37. og 38. mot Kasakhstan.

I sin 45. landskamp, mot Moldova 9. september 2025 som endte 11–1, scoret han fem mål og kom opp i 48 totalt.

## Meritter

### Klubb
**Red Bull Salzburg**
* Østerriksk Bundesliga (2): 2018–19, 2019–20
* ÖFB-Cup: 2018–19

**Borussia Dortmund**
* DFB-Pokal: 2020–21

**Manchester City**
* Mesterligaen: 2022–23
* Premier League: 2022–23
* FA-cupen: 2022–23
* FA Community Shield: 2024

### Landslag
**Norge G17**
* Syrenka Cup: 2016

## Personlige utmerkelser
Erling Braut Haaland fikk i 2018 Nettavisen-prisen som årets unge spiller i Eliteserien. 

I 2019 ble han kåret til årets spiller i Østerrike, og fikk også prisen for «årets gjennombrudd» i under Idrettsgallaen 2020. I november 2020 ble han tildelt «Golden Boy»-prisen, som blir gitt til den fotballspilleren under 21 år som har imponert mest gjennom ett kalenderår. I desember 2020 vant han Nettavisen-prisen som årets sportsnavn.

I 2023 ble han kåret til "PFA Player Of The Year" som er årets spiller i Engelsk fotball og "UEFA Player Of The Year" som er årets spiller i Europa.

### Premier League
;Årets spiller
Football Writers Association kåret Erling Braut Haaland til årets spiller i Premier League for sesongen 2022/23. Han er den første nordmannen som har vunnet denne kåringen.

;Månedens spiller:
Haaland har to ganger blitt månedens spiller i Premier League. Første gang var etter prestasjonene i august 2022 og andre gang april 2023.

## Musikkutgivelse
Haaland ga i 2016 ut sangen «Kygo Jo» sammen med -spilleren Erik Botheim og -spiller Erik Tobias Sandberg. Sangen har blitt spilt av  ganger på YouTube og har  likes.

## Statistikk
**Oppdatert per 27. september 2022*

## Referanser


## Eksterne lenker
* 
* 
*  Erling Braut Haaland – Norges Fotballforbund
* 
*